pythainlp/thai-wiki-dataset-v4 huggingface dataset:
จูเซปเป แบร์โกมี

จูเซปเป แบร์โกมี OMRI (เกิด 22 ธันวาคม ค.ศ. 1963) เป็นอดีตนักฟุตบอลอาชีพชาวอิตาลีที่ใช้ชีวิตค้าแข้งทั้งอาชีพกับอินเตอร์มิลาน เขาได้รับการยกย่องว่าเป็นหนึ่งในกองหลังชาวอิตาลีที่ยิ่งใหญ่ที่สุดตลอดกาล และเป็นหนึ่งในผู้เล่นที่ดีที่สุดในยุคของเขา ได้รับเลือกจากเปเล่ให้เป็นส่วนหนึ่งของฟีฟ่า 100 ในปี ค.ศ. 2004
แบร์โกมีเป็นวันคลับแมนที่ถือสถิติการลงสนามให้กับสโมสรมากที่สุดเป็นเวลาหลายปี ในขณะที่ยังเป็นกัปตันทีมมาอย่างยาวนานอีกด้วย เขาถูกเรียกด้วยความรักว่า "โลซิโอ" ("ลุง") เนื่องมาจากคิ้วดกหนาและหนวดที่เขาไว้ตั้งแต่ยังเป็นเด็ก ซึ่งทำให้เพื่อนร่วมทีมอย่างจานเปียโร มารินี นึกถึงรูปลักษณ์ของลุงของเขาเอง
เบอร์โกมีทำงานเป็นนักวิจารณ์ที่สกายสปอร์ตส์อิตาเลียและมักจะร่วมวิจารณ์แมตช์เซเรียอาร่วมกับฟาบีโอ คาเรสซา
ระดับสโมสร.
แบร์โกมีเกิดที่เมืองมิลาน เขาเริ่มฝึกซ้อมกับทีมชุดใหญ่ของอินเตอร์มิลานตั้งแต่อายุเพียง 16 ปี และลงประเดิมสนามในฟุตบอลอาชีพในศึกโกปปาอีตาเลีย ฤดูกาล 1979–80 โดยพบกับยูเวนตุส ซึ่งเป็นคู่ปรับสำคัญ ที่เมืองตูริน เมื่อวันที่ 30 มกราคม ค.ศ. 1980 ในช่วงฤดูกาล 1980–81 เมื่ออายุได้ 17 ปี เขาได้ลงประเดิมสนามในเซเรียอาในเกมเหย้าที่ชนะ โกโม 2–1 เมื่อวันที่ 22 กุมภาพันธ์ ค.ศ. 1981 หลังจากคว้าแชมป์โกปปาอีตาเลียในปีถัดมา และยังพาทีมเข้าถึงรอบรองชนะเลิศของยูโรเปียนคัพพร้อมกับทำผลงานได้อย่างสม่ำเสมอ ในไม่ช้าเขาก็ได้เป็นส่วนหนึ่งของทีมชาติอิตาลีชุดใหญ่
แบร์โกมีใช้เวลาในอาชีพค้าแข้งกับอินเตอร์ และได้เป็นกัปตันทีม ตลอด 20 ฤดูกาลในเซเรียอาที่เขาลงเล่นนั้น มักจะอยู่ภายใต้ร่มเงาของเอซี มิลาน เนื่องจากเขาคว้าแชมป์ "สคูเด็ตโต้" ได้เพียงครั้งเดียวเท่านั้นในช่วงฤดูกาล 1988–89 ที่พวกเขาทำลายสถิติหลายอย่าง อย่างไรก็ตาม เขาสามารถคว้าแชมป์ยูฟ่าคัพได้ถึงสามสมัย (1990–91, 1993–94 และ 1997–98 และยังเข้าถึงรอบชิงชนะเลิศได้เป็นครั้งที่สี่ในปี 1997) ในช่วงเวลาหนึ่ง เขาได้สร้างสถิติทั้งการลงเล่นมากที่สุดในฟุตบอลสโมสรยุโรป และเป็นผู้เล่นชาวอิตาลีที่ลงเล่นในแดร์บีเดลลามาดอนนีนามากที่สุด ซึ่งต่อมาทั้งสองรายการถูกทำลายโดยเปาโล มัลดินี
แบร์โกมีเลิกเล่นในปี ค.ศ. 1999 เมื่ออายุเกือบ 36 ปี โดยถือสถิติการลงสนามมากที่สุดให้กับอินเตอร์ (758) จนถึงปลายเดือนกันยายน ค.ศ. 2011 เมื่อเขาถูกแซงหน้าโดยฆาบิเอร์ ซาเนตติ เขายังยิง 28 ประตูให้กับสโมสร จากทั้งหมด 96 นัด ปัจจุบันเขาถือครองสถิติการลงเล่นมากที่สุดในยูฟ่าคัพ โดยรวมเขาลงเล่น 117 นัดในการแข่งขันสโมสรยูฟ่าโดยไม่สามารถทำประตูได้เลย ในเดือนมีนาคม ค.ศ. 2004 เขาได้รับเลือกจากเปเล่ให้เป็นหนึ่งใน 125 นักฟุตบอลที่ยิ่งใหญ่ที่สุดที่ยังมีชีวิตอยู่
Quasipaa

Quasipaa เป็นสกุลของกบ ในวงศ์ Dicroglossidae สกุลนี้ไม่มีชื่อสามัญที่แน่ชัด แต่มีหลายชนิดที่เรียกว่า "กบหนาม" พบได้ในเอเชียตะวันออกและเอเชียตะวันออกเฉียงใต้ ตั้งแต่ประเทศไทยและประเทศกัมพูชาจนถึงภาคใต้และภาคตะวันออกของประเทศจีน
อนุกรมวิธาน.
"Quasipaa" ถูกเสนอครั้งแรกให้เป็นสกุลย่อยของสกุล "Paa" (ปัจจุบันถือว่าอยู่ในสกุล "Nanorana") ต่อมาจึงได้รับการยกลำดับเป็นสกุล และจากการวิเคราะห์วิวัฒนาการเชิงโมเลกุลได้ยืนยันว่าเป็นกลุ่มสิ่งมีชีวิตที่มีบรรพบุรุษร่วมกันของสกุล "Quasipaa"
เดิมมีการอธิบายชนิดแต่ละชนิดในสกุล "Rana" ไว้มากมาย แม้ว่าจะได้แบ่งสกุล "Rana" ซึ่งกว้างมากออกเป็นจำพวกที่เล็กกว่าแล้ว แต่กบในสกุล "Quasipaa" ในปัจจุบันยังคงจัดอยู่ในวงศ์กบแท้ (Ranidae) ในบางครั้งอยู่ในวงศ์ย่อย Dicroglossinae จนกระทั่ง Dicroglossinae ได้รับการยกลำดับขึ้นเป็นวงศ์ (Dicroglossidae) อนุกรมวิธานของ Dicroglossidae ยังคงไม่ชัดเจน
ชนิด.
สกุลนี้มีทั้งหมด 11 ชนิด
การอนุรักษ์และการใช้ประโยชน์.
องค์การระหว่างประเทศเพื่อการอนุรักษ์ธรรมชาติ (IUCN) ได้ประเมิน "Quasipaa" จำนวน 10 ชนิด หนึ่งในนั้นจัดเป็น "ข้อมูลไม่เพียงพอ" อีกชนิดหนึ่งจัดเป็น "ชนิดใกล้ถูกคุกคาม" และชนิดที่เหลือจัดเป็น "ชนิดเปราะบางต่อการสูญพันธุ์" หรือ "ชนิดใกล้สูญพันธุ์" "Quasipaa" อาจเป็นกบที่มีขนาดค่อนข้างใหญ่ และส่วนใหญ่จะถูกจับมาบริโภค และยังถูกคุกคามจากการสูญเสียถิ่นที่อยู่อาศัยอีกด้วย
เชิงอรรถและอ้างอิง.
<templatestyles src="Reflist/styles.css" />
โยชิโกะ ซากากิบาระ

โยชิโกะ ซากากิบาระ (; โรมาจิ: "Sakakibara Yoshiko", เกิด 31 พฤษภาคม 1956) เป็น นักแสดง นักพากย์ และ ผู้บรรยายเรื่อง ชาวญี่ปุ่น ปัจจุบันเป็นฟรีแลนซ์ เกิดที่เซ็งโงกุ เขตไทโต โตเกียว เติบโตในเมืองคาชิวะ จังหวัดจิบะ
ผลงานที่โดดเด่น ได้แก่ คุชานะ ใน มหาสงครามหุบเขาแห่งสายลม และ ฮามัน คาร์น ใน โมบิลสูท เซต้ากันดั้ม (รวมถึงโมบิลสูท กันดั้ม ดับเบิ้ลเซต้า) เป็นต้น
โค บงโกบาระ

โค บงโกบาระ (; โรมาจิ: "Bonkobara Kō", เกิด 9 เมษายน) เป็นนักพากย์ชายชาวญี่ปุ่น เกิดในรัฐแคลิฟอร์เนีย สหรัฐอเมริกา สังกัดอาตส์วิชัน สำเร็จการศึกษาจากสถาบันการบรรยายและการแสดงแห่งญี่ปุ่น
จิง อูรายามะ

จิง อูรายามะ (; โรมาจิ: "Urayama Jin", เกิด 20 กรกฎาคม 1956) เป็นนักแสดงและนักพากย์ชาวญี่ปุ่น เกิดที่จังหวัดโอซากะ สังกัดค่ายโพรดักชันแทงก์
ผลงานพากย์ที่โดดเด่นของเขาได้แก่ ไทเซ็มโบ เอ็งกาซัง ใน โทนาริ โนะ โยไกซัง, ผู้อำนวยการโรงเรียนในนินจารันทาโร่, กินจิโร เนซึ ใน ปริศนาบ้านเก่า เงามรณะ, สกินเนอร์ ใน ระ-ทะ-ทู-อี่ พ่อครัวตัวจี๊ด หัวใจคับโลก และ อิการิ ใน มหัศจรรย์อารมณ์อลเวง เป็นต้น
โคมินะ มัตสึชิตะ

โคมินะ มัตสึชิตะ (; โรมาจิ: "Matsushita Komina", เกิด 15 ธันวาคม 1975) เป็น นักพากย์ และ นักแสดงละครเวทีหญิงชาวญี่ปุ่น สังกัดเค็นยูออฟฟิศ เกิดที่จังหวัดฟุกุโอกะ ส่วนสูง 170 ซม.
ก่อนหน้านี้ชื่อเคยเขียนเป็น 松下 こみな โดยใช้ฮิรางานะ มาเป็นเวลานาน แต่ปัจจุบันเปลี่ยนมาเป็นเขียนด้วยคันจิ
คาลิยา นิฮุต

คาลิยา นิฮุต (เกิด 30 ตุลาคม พ.ศ. 2541) ชื่อเล่น ลิตา เป็นนักแสดงและนางแบบลูกครึ่งไทย–เยอรมัน สังกัดช่อง 3 เอชดี
ประวัติ.
คาลิยาเกิดเมื่อวันที่ 30 ตุลาคม พ.ศ.2541 ที่ประเทศเยอรมนี โดยเป็นลูกคนเดียวของครอบครัว สำเร็จการศึกษาระดับปริญญาตรีจากวิทยาลัยนิเทศศาสตร์ มหาวิทยาลัยรังสิต
เข้าสู่วงการ.
เมื่ออายุได้ 14 ปี คาลิยาได้เป็นนางแบบบนปกนิตยสาร และในเวลาต่อมาก็มีผลงานโฆษณาต่าง ๆ มากมาย ความฝันของเธอตั้งแต่เด็ก ๆ คือการได้เป็นนักแสดง โดยเธอมีอารยา เอ ฮาร์เก็ต นางเอกชื่อดังเป็นไอดอล ในปี พ.ศ. 2558 เธอได้แสดงละครเรื่องแรกคือเรื่อง "แก้วตาหวานใจ" ทางช่อง 3 เอชดีโดยรับบทเป็น "หนูเล็ก"
ฟูจู (นครในจังหวัดฮิโรชิมะ)

ฟูจู  เป็นนครที่ตั้งอยู่ทางตะวันออกเฉียงใต้ของจังหวัดฮิโรชิมะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 34,396 คน และมีความหนาแน่นของประชากร 176 คนต่อตารางกิโลเมตร
"ฟูจู" เป็นคำนามทั่วไปที่ไว้ใช้เรียกสถานที่ตั้งเมืองหลวงของแคว้นในญี่ปุ่นสมัยโบราณ และพบได้ทั่วทั้งญี่ปุ่น โดยเฉพาะอย่างยิ่ง มีเมืองที่มีชื่อเดียวกันในมหานครโตเกียว นั่นคือ นครฟูจู โดยนครฟูจูในจังหวัดฮิโรชิมะนี้บางครั้งก็ถูกเรียกว่า "บิงโงฟูชู" ในขณะที่นครฟูจูในโตเกียวบางครั้งก็ถูกเรียกว่า "มูซาชิฟูจู" ทั้งสองเทศบาลได้รับการยกฐานะเป็นเทศบาลนครโดยห่างกันเพียงวันเดียวใน ค.ศ. 1954 และนอกจากนี้ยังมีเมืองฟูจู ที่ตั้งอยู่ในอำเภออากิ (อากิฟูจู) ในจังหวัดฮิโรชิมะด้วย
ภูมิศาสตร์.
นครฟูจูตั้งอยู่ในบริเวณลุ่มแม่น้ำอาชิดะ ทางตะวันออกของนครฮิโรชิมะ
เทศบาลข้างเคียง.
<templatestyles src="Flowlist/styles.css" />
ภูมิอากาศ.
นครฟูจูมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูหนาวที่เย็นไปจนถึงอบอุ่น และฤดูร้อนที่ร้อนชื้น อุณหภูมิเฉลี่ยทั้งปีในฟูจูอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกรกฎาคมเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยอยู่ในเดือนสิงหาคมอยู่ที่ประมาณ และต่ำสุดในเดือนมกราคมอยู่ที่ประมาณ อุณหภูมิสูงสุดที่เคยบันทึกได้ในฟูจูคือ เมื่อวันที่ 28 กรกฎาคม ค.ศ. 2023 และอุณหภูมิที่ต่ำที่สุดที่เคยบันทึกคือ เมื่อวันที่ 27 กุมภาพันธ์ ค.ศ. 1981
สถิติประชากร.
ตามข้อมูลสำมะโนประชากรของญี่ปุ่น นครฟูจูดำเนินการสำมะโนประชากรมาตั้งแต่ ค.ศ. 1960 โดยจำนวนประชากรของนครฟูจูใน ค.ศ. 2020 อยู่ที่ 37,655 คน
ประวัติศาสตร์.
พื้นที่ของนครฟูจูเป็นส่วนหนึ่งของแคว้นโบราณที่ชื่อแคว้นบิงโงะ และเป็นที่ตั้งเมืองหลวงของแคว้นบิงโงะในสมัยนาระ และในช่วงยุคเอโดะ พื้นที่ดังกล่าวส่วนใหญ่เป็นส่วนหนึ่งของแคว้นศักดินาฟูกูยามะ
หลังการปฏิรูปเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านฟูจิอิจิขึ้น ได้รับการยกฐานะเป็นเมืองฟูจูเมื่อวันที่ 3 มิถุนายน ค.ศ. 1896 และยกฐานะเป็นนครฟูจูเมื่อวันที่ 31 มีนาคม ค.ศ. 1954 และเมื่อวันที่ 1 เมษายน ค.ศ. 2004 เมืองโจเงะ (จากอำเภอโคนุ) ได้ถูกผนวกรวมเข้ากับนครฟูจู
การเมืองการปกครอง.
นครฟูชูมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน ในแง่ของการเมืองระดับจังหวัด นครฟูจูเป็นเขตเลือกตั้งที่ให้สมาชิกสภาจังหวัดฮิโรชิมะจำนวน 1 คน และในแง่ของการเมืองระดับชาติ นครฟูจูเป็นส่วนหนึ่งของเขตเลือกตั้งที่ 5 จังหวัดฮิโรชิมะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น ก่อนหน้านี้ นครฟูจูเคยเป็นส่วนหนึ่งของเขตเลือกตั้งที่ 6 จังหวัดฮิโรชิมะมาก่อน
เศรษฐกิจ.
ฟูจูเป็นเมืองอุตสาหกรรม โดยมีอุตสาหกรรมการผลิตเฟอร์นิเจอร์ที่สืบทอดมาตั้งแต่สมัยเอโดะ โดยที่ขึ้นชื่อคือ ตู้ลิ้นชักฟูจูที่ทำจากไม้พอโลเนีย นอกจากนี้ ฟูจูยังเป็นแหล่งผลิต "ฟูจูมิโซะ" อีกด้วย การปลูกและแปรรูปฝ้าย สิ่งทอและการย้อม การปลูกยาสูบ และผลิตภัณฑ์โลหะหล่อขึ้นรูปก็ล้วนมีส่วนสนับสนุนเศรษฐกิจในฟูจู
การศึกษา.
นครฟูจูมีโรงเรียนประถม 6 แห่ง โรงเรียนมัธยมต้น 2 แห่ง และโรงเรียนรวมประถม/มัธยมต้น 2 แห่งที่ดำเนินการโดยเทศบาลเมืองฟูจู และมีโรงเรียนมัธยมปลาย 3 แห่งที่ดำเนินการโดยคณะกรรมการการศึกษาจังหวัดฮิโรชิมะ
นิวยอร์กไซเรนส์

นิวยอร์กไซเรนส์  เป็นฮอกกี้น้ำแข็งระดับอาชีพที่มีฐานอยู่ในเขตมหานครนิวยอร์ก ซึ่งเข้าแข่งในโพรเฟสชันเนิลวีเมนส์ฮอกกีลีก (PWHL) โดยเป็นหนึ่งในทีมที่ได้รับสิทธิอนุญาตทั้งหกของลีกดังกล่าว และทีมนี้แข่งเกมเหย้าที่พรูเดนเชิลเซนเตอร์ในนวร์ก รัฐนิวเจอร์ซีย์
ประวัติ.
ฤดูกาลก่อตั้งและเปิดตัว.
เมื่อวันที่ 29 สิงหาคม ค.ศ. 2023 โพรเฟสชันเนิลวีเมนส์ฮอกกีลีกได้เปิดเผยว่าหนึ่งในทีมที่ได้รับสิทธิอนุญาตทั้งหกจะตั้งอยู่ในเขตมหานครนิวยอร์ก ลีกดังกล่าวประกาศเมื่อวันที่ 1 กันยายน ว่าปาสกาล ดาอุสท์ อดีตผู้จัดการทั่วไปของทีมแวล-ดอร์ ฟอเรอส์ ในเกแบ็กแมริไทมส์จูเนียร์ฮอกกีลีก จะเป็นผู้จัดการทั่วไปคนแรกของทีมนี้ และเมื่อวันที่ 15 กันยายน ฮาวี เดรเปอร์ ได้รับการแต่งตั้งให้เป็นหัวหน้าผู้ฝึกสอนคนแรกของทีม โดยลาออกจากตำแหน่งหัวหน้าผู้ฝึกสอนของโครงการมหาวิทยาลัยแอลเบอร์ตาเพื่อมารับตำแหน่งนี้ ซึ่งแต่ละทีมโพรเฟสชันเนิลวีเมนส์ฮอกกี้ลีกได้รับอนุญาตให้เซ็นสัญญาได้สามครั้งในช่วงฟรีเอเจนซี ก่อนที่จะมีการคัดพลโพรเฟสชันเนิลวีเมนส์ฮอกกีลีก ค.ศ. 2023 โดยเมื่อวันที่ 8 กันยายน ทีมนี้ได้ประกาศเซ็นสัญญากับผู้เล่นสามคนแรก ได้แก่ อเล็กซ์ คาร์เพนเทอร์ และแอบบี โรก ซึ่งเป็นสมาชิกทีมชาติสหรัฐ รวมทั้งไมคาห์ แซนดี-ฮาร์ต ซึ่งเป็นสมาชิกทีมชาติแคนาดา ส่วนการคัดพลดังกล่าวจัดขึ้นในวันที่ 18 กันยายน โดยผู้เล่นคนแรกของนิวยอร์กที่ได้รับเลือกเป็นอันดับสี่คือเอลลา เชลตัน ผู้ทำหน้าที่ในตำแหน่งกองหลัง
ในเดือนพฤศจิกายน ค.ศ. 2023 ได้มีการเปิดเผยว่าสีของทีมนิวยอร์กจะเป็นสีเทอร์คอยส์, สีกรมท่า และสีขาว ส่วนปลายเดือนนั้น ทีมนี้ได้ประกาศว่าพวกเธอจะแข่งเกมเหย้าที่โทเทิลมอร์เกจอะรีนา ในบริดจ์พอร์ต รัฐคอนเนทิคัต และแข่งอีกสี่เกมที่ยูบีเอส อะรีนา ในเอลมอนต์ รัฐนิวยอร์ก ซึ่งเมื่อวันที่ 21 ธันวาคม ทีมดังกล่าวได้ประกาศว่าแซนดี-ฮาร์ต จะเป็นกัปตันทีมคนแรก ส่วนคาร์เพนเทอร์ และเชลตัน จะทำหน้าที่เป็นผู้ช่วยกัปตัน
ทีมนิวยอร์กลงแข่งเกมแรกของลีกด้วยชัยชนะ 4 ต่อ 0 เหนือทีมพีดับเบิลยูเอชแอล โทรอนโต ในวันปีใหม่ ค.ศ. 2024 โดยเชลตันทำประตูแรกในประวัติศาสตร์ลีก และคอริน ชโรเดอร์ ทำคลีนชีตได้เป็นครั้งแรกของลีก ทีมนี้ได้เป็นเจ้าภาพจัดเกมเหย้าเกมแรกในโทเทิลมอร์เกจอะรีนาเมื่อวันที่ 5 มกราคม โดยพ่ายแพ้ในการแข่งรีแมตช์ให้แก่ทีมโทรอนโตด้วยผล 3 ต่อ 2 ซึ่งทีมนิวยอร์กจะเป็นทีมแรกที่ตกรอบเพลย์ออฟในวันที่ 24 เมษายน และทีมดังกล่าวได้รับสิทธิ์เลือกผู้เล่นเป็นอันดับแรกในการคัดพลโพรเฟสชันเนิลวีเมนส์ฮอกกีลีก ค.ศ. 2024 ด้วยชัยชนะเหนือทีมพีดับเบิลยูเอชแอล ออตตาวา เมื่อวันที่ 30 เมษายน โดยในการคัดพลนั้น ทีมนิวยอร์กได้ใช้สิทธิ์เลือกอันดับแรกเพื่อเลือกแซราห์ ฟิลลิเยร์ ที่โดดเด่นจากทีมพรินซ์ตัน ครั้นเมื่อสิ้นสุดฤดูกาล ทีมนี้ได้ประกาศว่าได้ตกลงที่จะแยกทางกับเดรเปอร์ที่เป็นผู้ฝึกสอน และในเดือนมิถุนายน ทีมนิวยอร์กได้จ้างเกรก ฟาร์โก อดีตผู้ฝึกสอนทีมโคลเกตเรเดอส์ มาเป็นหัวหน้าผู้ฝึกสอนคนใหม่
เมื่อวันที่ 13 กันยายน ค.ศ. 2024 ได้มีการประกาศว่าทีมไซเรนส์จะแข่งเกมเหย้าส่วนใหญ่ของฤดูกาล 2024–25 ที่พรูเดนเชิลเซนเตอร์ในเมืองนวร์ก รัฐนิวเจอร์ซีย์ ซึ่งใช้สำหรับเกมสองเกมในเดือนเมษายน ค.ศ. 2024 ทางสโมสรยังประกาศว่าพวกเธอจะย้ายสถานที่ฝึกซ้อมไปที่ริชาร์ด เจ. โคดีย์ อะรีนา ในเมืองเวสต์ออเรนจ์ เช่นกัน
เอ็กไซล์ เดอะเซคอนด์

เอ็กไซล์ เดอะเซคอนด์  เดิมใช้ชื่อ เดอะเซคอนด์ ฟรอม เอ็กไซล์ (THE SECOND from EXILE) หรือชื่อสั้นๆ ว่า เดอะเซคอนด์ (THE SECOND) เป็นวงบอยแบนด์ร้องและเต้นสัญชาติญี่ปุ่น มีสมาชิก 5 คน เป็นยูนิตย่อยของเอ็กไซล์ ก่อตั้งและบริหารโดยสังกัดแอลดีเอชและเซ็นสัญญากับค่ายเพลงย่อยริธึมโซนของค่ายเอเว็กซ์กรุป วงเป็นส่วนหนึ่งของวงซูเปอร์กรุ๊ปเอ็กไซล์ไทรบ์ เปิดตัวเมื่อวันที่ 7 พฤศจิกายน 2012 ด้วยซิงเกิล "THINK 'BOUT IT!"
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน
เจ-อเลิร์ท

เจ-อเลิร์ท (ชื่อเต็ม) คือระบบเตือนภัยล่วงหน้าของประเทศญี่ปุ่นที่เปิดตัวในเดือนกุมภาพันธ์ พ.ศ. 2550 ระบบนี้ถูกออกแบบมาเพื่อให้ข้อมูลเตือนภัยเกี่ยวกับภัยพิบัติต่างๆ เช่น แผ่นดินไหว, สภาพอากาศที่รุนแรง, และอันตรายอื่นๆ อย่างรวดเร็ว โดยมีเป้าหมายเพื่อช่วยลดเวลาในการอพยพและช่วยในการประสานงานตอบโต้เหตุการณ์ฉุกเฉินให้มีประสิทธิภาพมากขึ้น
ระบบ.
เจ-อเลิร์ท เป็นระบบเตือนภัยที่ใช้เครือข่ายดาวเทียมเพื่อให้หน่วยงานสามารถกระจายการแจ้งเตือนไปยังสื่อมวลชนท้องถิ่นและประชาชนได้อย่างรวดเร็ว ผ่านระบบลำโพงทั่วประเทศ, โทรทัศน์, วิทยุ, อีเมล และเซลล์บรอดคาสต์ ตามข้อมูลจากเจ้าหน้าที่ญี่ปุ่น ระบบสามารถแจ้งเตือนเจ้าหน้าที่ท้องถิ่นได้ภายในเวลาประมาณ 1 วินาที และใช้เวลาระหว่าง 4 ถึง 20 วินาทีในการส่งข้อความเตือนถึงประชาชน ซึ่งในเดือนมีนาคม พ.ศ. 2562 มีการติดตั้งเครื่องรับสัญญาณ เจ-อเลิร์ท รุ่นปรับปรุง ซึ่งสามารถประมวลผลข้อมูลอัตโนมัติภายในเวลา 2 วินาที เทียบกับรุ่นเก่าที่อาจใช้เวลาสูงสุดถึง 20 วินาที
เจ-อเลิร์ท ส่งสัญญาณแจ้งเตือนผ่านทั้งระบบภาคพื้นดินและดาวเทียมสื่อสาร ซุปเปอร์เบิร์ด-บี3
เมื่อเกิดเหตุฉุกเฉินทางพลเรือน เช่น ขีปนาวุธกำลังมุ่งหน้าสู่ญี่ปุ่น หรือการก่อการร้าย จะมีเสียงไซเรนที่เรียกว่า Civil Protection ดังขึ้นผ่านลำโพง
อัตราการนำระบบไปใช้.
จังหวัดและเขตเมืองหลายแห่งยังคงล่าช้าในการนำระบบนี้มาใช้ รัฐบาลญี่ปุ่นตั้งเป้าหมายที่จะติดตั้งระบบใน 80% ของประเทศภายในปี พ.ศ. 2552 แต่จนถึงปี พ.ศ. 2554 ระบบครอบคลุมเพียง 36% ของประเทศเท่านั้น ปัจจัยสำคัญคือค่าใช้จ่าย การติดตั้งในช่วงแรกมีการประเมินค่าใช้จ่ายประมาณ ¥430 ล้านเยน และการบำรุงรักษาประจำปีประมาณ ¥10 ล้านเยน
จนถึงเดือนพฤษภาคม พ.ศ. 2556 99.6% ของเทศบาลทั่วประเทศได้รับการติดตั้งระบบ เจ-อเลิร์ท แล้ว
กบป่าไผ่

กบป่าไผ่ (ชื่อวิทยาศาสตร์: "Limnonectes hascheanus") เป็นกบชนิดหนึ่งในวงศ์ Dicroglossidae พบในคาบสมุทรมลายู (ตั้งแต่ตอนใต้ของประเทศเมียนมาร์และประเทศไทยไปจนถึงมาเลเซียตะวันตก) และการพบในหมู่เกาะอันดามันต้องได้รับการยืนยัน เป็นกบขนาดเล็ก เพศผู้มีความยาว และเพศเมีย จากความยาวจมูกถึงรูทวาร
อนุกรมวิธาน.
ผลงานทางอนุกรมวิธานของ Robert F. Inger และ ในปี ค.ศ. 2010 เกี่ยวกับชนิด "Limnonectes hascheanus" และ "L. limborgi" ทำให้เข้าใจชนิดที่คล้ายกันเหล่านี้ได้ดีขึ้น — "L. limborgi" ถือเป็นชื่อพ้องรองของ "L. hascheanus" แม้ว่าชนิดเหล่านี้จะมีลักษณะทางสัณฐานวิทยาที่คล้ายกัน โดยแตกต่างกันหลัก ๆ ในเรื่องขนาดลำตัว ("L. hascheanus" จะมีขนาดเล็กกว่า) และยังมีความแตกต่างทางพันธุกรรมด้วย งานทางอนุกรมวิธานนี้ยังนำไปสู่การกำหนดขอบเขตใหม่ของทั้งสองชนิด และขอบเขตของ "L. hascheanus" (ตามที่กำหนดในปัจจุบัน) ถูกจำกัดมากกว่ามาก เมื่อเทียบกับสิ่งที่รายงานในการประเมินของไอยูซีเอ็นล่าสุด (ปี ค.ศ. 2004) สำหรับชนิดนี้
ก่อนหน้านี้มีรายงานว่าวงจรชีวิตของกบป่าไผ่ มีการพัฒนาโดยตรง (ไม่มีระยะลูกอ๊อดที่ว่ายน้ำอิสระ แต่จะฟักออกมาเป็นกบตัวเต็มวัยตัวเล็ก ๆ) สังเกตว่าการสังเกตดั้งเดิมของปรากฏการณ์นี้มาจากนอกขอบเขตของกบป่าไผ่ และอาจใช้ได้กับ "L. limborgi" สำคัญกว่านั้น การสังเกตอย่างรอบคอบได้แสดงให้เห็นว่า "L. limborgi" มีตัวอ่อนที่ว่ายน้ำได้อิสระแต่ตัวอ่อนเอนโดโทรฟิก (endotrophic) ซึ่งอาจใช้ได้กับกบป่าไผ่ด้วยเช่นกัน
เชิงอรรถและอ้างอิง.
<templatestyles src="Reflist/styles.css" />
อึ่งกรายดอยอินทนนท์

อึ่งกรายดอยอินทนนท์ (ชื่อวิทยาศาสตร์: "Leptolalax bourreti") เป็นกบชนิดหนึ่งในวงศ์ Megophryidae ทราบแน่ชัดเพียงจากบริเวณที่ตั้งของต้นแบบในซาปา ทางตอนเหนือของประเทศเวียดนามเท่านั้น บันทึกก่อนหน้านี้จากประเทศลาวอ้างถึง "Leptolalax eos" (อธิบายไว้ในปี ค.ศ. 2011) และบันทึกจากประเทศไทยอาจเป็นชนิดที่ไม่มีชื่อ แหล่งที่อยู่ตามธรรมชาติ ได้แก่ ป่าดิบชื้นป่าที่ราบกึ่งเขตร้อน ป่าดิบเขา และแม่น้ำ สถานะการอนุรักษ์ยังไม่ทราบเพียงพอ
คำอธิบาย.
"Leptolalax bourreti" เป็นชนิด "Leptolalax" ขนาดใหญ่ โดยเพศผู้จะมีขนาด และเพศเมีย จากความยาวจมูกถึงรูทวาร หลังมีสีอมแดง อมเขียว หรือน้ำตาล มีจุดสีเข้ม และมีจุดสีเข้มปานกลางที่ด้านข้าง สีสันของม่านตาจะแตกต่างกันออกไป โดยด้านบนจะใสกว่า และมีสีทองแดง เขียว หรือน้ำตาล
เชิงอรรถและอ้างอิง.
<templatestyles src="Reflist/styles.css" />
อึ่งอ่างทอง

อึ่งอ่างทอง (ชื่อวิทยาศาสตร์: "Kaloula aureata") เป็นชนิดของกบในวงศ์ Microhylidae เป็นสิ่งมีชีวิตเฉพาะถิ่นของภาคใต้ในประเทศไทย มีบันทึกจากจังหวัดสุราษฎร์ธานีและนครศรีธรรมราช ความถูกต้องของชนิดที่ไม่ค่อยมีใครรู้จักนี้ถูกตั้งคำถามและจากรายงานของ Ohler (2003) ได้พิจารณาเบื้องต้นว่าเป็นชื่อพ้องกับ "Kaloula pulchra macrocephala" อย่างไรก็ตาม ตาม Pauwels และ Chérot (2006) ปัจจุบันได้รับการยอมรับว่าเป็นชนิดที่ถูกต้อง
คำอธิบาย.
ตัวอย่างเลือกเป็นชนิดต้นแบบเป็นเพศผู้มีความยาว ในความยาวจากจมูกถึงรูทวาร นิ้วมือมีลักษณะเรียวเล็ก ปลายนิ้วเท้าอาจขยายออกเป็นแผ่นรองรูปแผ่นดิสก์ขนาดเล็กได้ ผิวหนังส่วนหลังเป็นเม็ดละเอียด ลำตัวมีสีพื้นสีน้ำตาลมีรอยเหลืองไม่สม่ำเสมอซึ่งทำให้ทั้งตัวดูเป็นสีทอง ดังนั้นจึงเป็นที่มาของชื่อเฉพาะ "aureata" และท้องเป็นสีขาว
แหล่งที่อยู่และการอนุรักษ์.
มีข้อมูลทางนิเวศวิทยาเกี่ยวกับชนิดนี้มีน้อยมาก ซึ่งเหมือนว่าจะเป็นสัตว์ที่หายากในช่วงที่มีการรวบรวมชุดต้นแบบในทศวรรษปี 1970 มาจากภูมิภาคที่มีป่าดิบแล้ง การสืบพันธุ์คาดว่าจะเกิดขึ้นในสระน้ำตามฤดูกาล และการสูญเสียถิ่นที่อยู่อาศัย (การทำลายป่า) กำลังเกิดขึ้นในภูมิภาคนี้และอาจเป็นภัยคุกคามต่อชนิดนี้
เชิงอรรถและอ้างอิง.
<templatestyles src="Reflist/styles.css" />
คดีเด็ด ซีเคร็ตไฟล์

คดีเด็ด Secret File เป็นรายการโทรทัศน์ในประเภทข่าววาไรตี้และตลกขบขัน ที่ดัดแปลงมาจากคดีเด็ด ผลิตรายการโดย บริษัท กันตนา กรุ๊ป จำกัด (มหาชน) โดยมี พิสิทธิ์ กีรติการกุล (หว่อง) เป็นพิธีกรตามเดิม ออกอากาศครั้งแรกเมื่อวันเสาร์ที่ 3 กุมภาพันธ์ พ.ศ. 2567 ทางช่อง 3 เอชดี ปัจจุบันออกอากาศทุกวันเสาร์ เวลา 16:30 น. - 17:15 น. 
รูปแบบรายการ.
ในปีพ.ศ. 2567 คดีเด็ด Secret File ยังคงนำเสนอเรื่องสั้นสลับกับเรื่องจริง คนจริง โดยผู้พากย์จะพูดเรื่องจริงว่า "ขอย้ำอีกที เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดงแทน" (ถ้ากรณีมีสัตว์เลี้ยง เช่น แมว ก็เปลี่ยนจาก คนที่เห็นในภาพก็เป็นคนจริงๆ ไม่ใช่ตัวแสดงแทน เป็น แมวที่เห็นในภาพก็เป็นแมวจริงๆ ไม่ใช่ตุ๊กตา) แต่ได้เพิ่มช่วงใหม่เข้ามาอีก 2 ช่วง ดังนี้
การออกอากาศ.
สุดยอดคดีเด็ด.
สุดยอดคดีเด็ด เป็นการรวบรวมคดีที่ผู้ชมให้ความนิยมมากที่สุด เพื่อนำมาเสนอไว้ในกรณีพิเศษ เป็นวันเสาร์ส่งท้ายปีเก่า ต้อนรับปีใหม่ ออกอากาศเฉพาะวันเสาร์เท่านั้น (ถ้าวันสิ้นปีหรือปีใหม่อยู่ในวันเสาร์ ทางรายการจะใช้ชื่อว่ารายการคดีเด็ด Secret File กับ สุดยอดคดีเด็ดแทน) แต่ในส่วนสุดยอดคดีเด็ดที่ออกอากาศวันเสาร์จะออกอากาศในช่วงส่งท้ายปีเก่า ต้อนรับปีใหม่ หรือ ช่วงวันเด็ก โดยเป็นรวบรวมคดีที่ผู้ชมให้ความนิยมมากที่สุดในช่วงวันเสาร์ที่ออกอากาศ 
คดีเด็ด โดนใจ.
คดีเด็ด Secret File ขอเชิญแฟนๆรายการร่วมโหวต คดีเด็ด โดนใจ ประจำสัปดาห์ โดยการถ่ายภาพร่วมกับจอทีวีขนาดรายการออกอากาศช่วงใดก็ได้และแจ้งชื่อตอนที่ชอบที่สุดในสัปดาห์นั้นโพสต์ลงในโซเชียลมีเดีย ของคุณพร้อมแฮชแท็กทีมคดีเด็ด จากนั้นแคปหน้าจอมือถือของท่านแล้วส่งเข้ามายังเฟซบุ๊กของรายการผู้โชคดีจะได้รับรางวัลพิเศษจากทางรายการเป็นรายสัปดาห์
วอลเลย์บอลหญิงลีกอา

วอลเลย์บอลหญิงลีกอา หรือ ลีกอาเฟมีนี  เป็นการแข่งขันวอลเลย์บอลลีกอาชีพระดับสูงสุดของประเทศฝรั่งเศส และเป็นหนึ่งในลีกระดับประเทศที่แข็งแกร่งที่สุดในยุโรป ก่อตั้งขึ้นในปี ค.ศ. 1940 จัดโดยวอลเลย์บอลลีกแห่งชาติ (') ซึ่งเป็นหน่วยงานในภายใต้การดูแลของสหพันธ์วอลเลย์บอลฝรั่งเศส (') 
แอร์เซ กาน เป็นสโมสรที่ประสบความสำเร็จมากที่สุด ซึ่งชนะเลิศทั้งหมด 21 สมัย เลอวาลัวปารีแซ็ง-กลู เป็นสโมสรที่ชนะเลิศในฤดูกาลปัจจุบัน 2024
ตาเตียนา มินินา

ตาเตียนา อาเล็กเซเยฟนา มินินา (#เปลี่ยนทาง , ; สกุลเดิม คูดาโชวา; เกิดวันที่ 18 เมษายน ค.ศ. 1997) เป็นนักเทควันโดชาวรัสเซีย เธอได้เหรียญเงินในเทควันโดชิงแชมป์โลก 2017 ประเภทแบนตัมเวตหญิง ซึ่งเธอแพ้ให้กับเซลีฮา อารึส  จากตุรกี
เธอได้รับรางวัลชนะเลิศในยุโรปสามครั้ง โดยได้เหรียญทองในการแข่งขันใน ค.ศ. 2016, 2018 และ 2021 ทั้งหมดในประเภท –53 กก.
เธอได้เหรียญทองแดงเพียงเหรียญเดียวในเทควันโดชิงแชมป์โลก 2023 ประเภทแบนตัมเวตหญิงที่บากู ประเทศอาเซอร์ไบจาน หลังจากการแข่งขัน ทางเทควันโดโลกต้องสอบสวนข้อกล่าวหาที่ว่านักกีฬารัสเซียที่เข้าแข่งขัน รวมทั้งมินินา ละเมิดหลักการเป็นกลาง เนื่องจากพวกเขากดเห็นชอบโพสต์สนับสนุนสงครามหลายรายการบนสื่อสังคม ในเดือนสิงหาคม ค.ศ. 2023 มินินายังยินดีรับรางวัลจากอาเล็กเซย์ เต็กสเลร์ ผู้ว่าการแคว้นเชเลียบินสค์ที่ถูกคว่ำบาตรจากสหรัฐและสหราชอาณาจักรในข้อหาสนับสนุนการรุกรานยูเครนของรัสเซีย ใน ค.ศ. 2021 มินินาขอบคุณเซียร์เกย์ ชอยกูสำหรับเหรียญของกระทรวงกลาโหมและโพสต์ภาพกับเขาในสื่อสังคมของเธอ
Lithobates johni

Lithobates johni หรือในชื่อสามัญ Moore's frog เป็นชนิดของกบในวงศ์กบแท้ (Ranidae) เป็นสิ่งมีชีวิตเฉพาะถิ่นของเทือกเขาเซียร์รามาดรีโอเรียนทัล ในประเทศเม็กซิโก
แหล่งที่อยู่ตามธรรมชาติ ได้แก่ ป่าดิบชื้นกึ่งเขตร้อนหรือป่าดิบชื้นเขตร้อน ป่าดิบเขาเขตร้อน และแม่น้ำ และกำลังถูกคุกคามจากการสูญเสียถิ่นที่อยู่อาศัย
เชิงอรรถและอ้างอิง.
<templatestyles src="Reflist/styles.css" />
ลี

ลี (Lee) อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อัสตัน บาตีลี

อัสตัน บาตีลี (เกิดวันที่ 23 กุมภาพันธ์ ค.ศ. 1999) เป็นนักเทควันโดชาวโกตดิวัวร์ เธอเป็นตัวแทนของประเทศโกตดิวัวร์ในโอลิมปิกฤดูร้อน 2024
อาชีพ.
เธอเข้าแข่งขันในแอฟริกันเกมส์ 2023 ที่อักกรา และได้เหรียญเงินในการแข่งขันประเภท 73 กก.
ในเดือนกุมภาพันธ์ ค.ศ. 2024 เธอเข้าแข่งขันในการแข่งขันรอบคัดเลือกแอฟริกา 2024 ที่ดาการ์ ประเทศเซเนกัล เธอชนะรอบรองก่อนชิงชนะเลิศและเข้ารอบเป็นตัวแทนโกตดิวัวร์ในโอลิมปิกฤดูร้อน 2024
รายชื่ออาสนวิหารในประเทศไทย

นี่คือรายชื่ออาสนวิหารในประเทศไทย
โรมันคาทอลิก.
อาสรวิหารของโรมันคาทอลิกในประเทศไทย:
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟูริกาเกะ

ฟูริกาเกะ (; โรมาจิ: "furikake") คือเครื่องปรุงรสอาหารญี่ปุ่นที่เป็นผงหรือเม็ดบด หรือเป็นโซโบโระ โดยทั่วไปจะใช้โรยบนข้าวสวย มักใช้กับอาหารที่เตรียมไว้ล่วงหน้าและเก็บไว้เป็นอาหารหลัก แทนที่จะปรุงในเวลาอาหาร และมีผลิตภัณฑ์เชิงพาณิชย์มากมายหลายประเภทวางจำหน่ายในท้องตลาด
ภาพรวม.
สมาคมฟูริกาเกะแห่งประเทศญี่ปุ่น ซึ่งเป็นกลุ่มอุตสาหกรรมฟูริกาเกะ ได้ให้คำจำกัดความฟูริกาเกะไว้ว่า "ผลิตภัณฑ์จากทะเล ผลิตภัณฑ์จากการเกษตร หรือผลิตภัณฑ์จากปศุสัตว์หนึ่งชนิดขึ้นไปที่ผ่านการปรุงรสและทำให้แห้ง และผสมกับโนริ เมล็ดงา เครื่องปรุงรส หรือส่วนผสมอื่น ๆ โดยส่วนใหญ่แล้วฟูริกาเกะจะเป็นเครื่องเคียงที่โรยบนอาหารหลักและอาหารอื่น ๆ" เนื่องจากชื่อนี้มาจากการโรยบนข้าวสาร จึงมีการโรยเกลืองาที่ใช้กับเซกิฮัง และใบชิโซะแดงแห้งสับละเอียดที่ใช้ดองบ๊วยอูเมโบชิอีกด้วย นอกจากนี้แล้ว พวกเครื่องปรุงโอจาซูเกะซึ่งโรยหน้าแล้วราดด้วยชา และเครื่องปรุงโอนิงิริซึ่งโรยหน้าแล้วผสมลงในข้าว ก็ถือเป็นฟูริกาเกะด้วยเช่นกัน
ในปัจจุบันบางครั้งจะมาพร้อมกับบะหมี่กึ่งสำเร็จรูป รวมไปถึงบะหมี่ถ้วย ยากิโซบะ หรือฮิยาชิจูกะ
วิธีการผลิต.
วิธีทั่วไปในการทำฟูริกาเกะคือการบดส่วนผสม ปรุงรสด้วยเครื่องปรุง ตากแห้งสนิท จากนั้นนำไปผสมกับส่วนผสมอื่น ๆ เพื่อสร้างเนื้อสัมผัสที่เป็นเกล็ด ในผลิตภัณฑ์ส่วนใหญ่จะเติมโนริและเมล็ดงาเป็นไส้หลัก และเมื่อเร็ว ๆ นี้มีการใช้ส่วนผสมแบบแช่แข็งแห้งด้วยเนื่องจากมีรสชาติที่เข้มข้น
นอกจากนี้ยังมีแบบที่นำส่วนผสมทั้งหมดมาบด ปรุงรส และผสมรวมกันด้วย เรียกว่าเป็น "นามะฟูริกาเกะ" (生ふりかけ) หรือ "ซอฟต์ไทป์" (ソフトタイプ) นามะฟูริกาเกะส่วนใหญ่จะทำมาจากอาหารทะเล เช่น ลูกปลาอิวาชิ วากาเมะ คมบุ หรือโซโบโระปลา
มิโฮะ คาราซาวะ

มิโฮะ คาราซาวะ (; โรมาจิ: "Karasawa Miho"; เกิดวันที่ 15 กรกฎาคม พ.ศ. 2526) เป็นนักร้องและนักแต่งเพลงชาวญี่ปุ่นจากกรุงโตเกียว เดิมเคยอยู่ภายใต้สังกัด ฮอริโปร ตั้งแต่ปี พ.ศ. 2557 เป็นต้นมา อยู่ภายใต้สังกัดแลนติส เธอได้ใช้ชื่อในวงการว่า True (เขียนว่า TRUE) เธอได้ขับร้องเพลงประกอบอนิเมะหลายเรื่อง เช่น "ตำนานดาบและคทาแห่งวิสตอเรีย, ไวโอเล็ต เอเวอร์การ์เดน", "สงครามทะลุมิติ", "การ์กันเทีย จักรกลทะลุมิติ", "มาเรียผู้ไร้เดียงสา" และ "ฮิบิเคะ! ยูโฟเนียม" เป็นต้น คาราซาวะเปิดตัวครั้งแรกในปี พ.ศ. 2543 ด้วยการปล่อยซิงเกิล "Anytime, Anywhere"
อาสนวิหารอัครเทวดาราฟาเอล สุราษฎร์ธานี

อาสนวิหารอัครเทวดาราฟาเอล  มีอีกชื่อว่า อาสนวิหารสุราษฎร์ธานี เป็นโบสถ์แม่ของเขตมิสซังสุราษฎร์ธานี ตั้งอยู่ในเทศบาลนครสุราษฎร์ธานี ซึ่งอยู่ในจังหวัดที่มีชื่อเดียวกันในภาคใต้ของประเทศไทย
โบสถ์หลังปัจจุบันสร้างขึ้นใน พ.ศ. 2505 และกลายเป็นอาสนวิหารหลังการสถาปนสังฆมณฑลสุราษฎร์ธานี ("Dioecesis Suratthanensis") ที่ก่อตั้งขึ้นใน พ.ศ. 2512 กับ Bull "Qui Regno Christi" ของสมเด็จพระสันตะปาปาปอลที่ 6
อาสนวิหารนี้อยู่ภายใต้ความรับผิดชอบของบิชอปโยเซฟ ประธาน ศรีดารุณศีล
อัปสรสีห์

อัปสรสีห์ [อับ-สอน-สี] มีอีกชื่อว่า นรนารี [นอ-ระ-นา-รี] เป็นสัตว์หิมพานต์ชนิดหนึ่ง กายท่อนบนเป็นมนุษย์ผู้หญิง ท่อนล่างเป็นราชสีห์ น่องมีแผงขนแต่เท้าเป็นกีบคู่อย่างกีบตีนกวาง ผิวกายสีเหลือง คำว่า "อัปสร" แปลว่า นางฟ้า ส่วนคำว่า "สีห์" แปลว่า ราชสีห์ หากท่อนบนเป็นชาย ท่อนล่างเป็นสิงห์หรือสีห์ จะเรียก "นรสิงห์" หรือ "นรสีห์"
หลักฐานของภาพของอัปสรสีห์ปรากฏอยู่ใน "สมุดภาพสัตว์หิมพานต์" เป็นเอกสารโบราณประเภทหนังสือสมุดไทยที่บันทึกภาพร่างการผูกหุ่นรูปสัตว์หิมพานต์ซึ่งใช้เข้ากระบวนแห่พระบรมศพและพระศพเจ้านายบางพระองค์ในสมัยรัชกาลที่ 3
บริเวณฐานไพทีวัดพระศรีรัตนศาสดาราม มีรูปปั้นหล่อโลหะปิดทองของอัปสรสีห์ ซึ่งสร้างในสมัยพระบาทสมเด็จพระจุลจอมเกล้าเจ้าอยู่หัว
การสวรรคตและพิธีฝังพระบรมศพสมเด็จพระเจ้าจอร์จที่ 6 แห่งสหราชอาณาจักร

เมื่อวันที่ 6 กุมภาพันธ์ ค.ศ. 1952 สมเด็จพระเจ้าจอร์จที่ 6 แห่งสหราชอาณาจักร เสด็จสวรรคตด้วยพระชนมพรรษา 56 พรรษา ณ ตำหนักซานดริงแฮม หลังประชวรด้วยโรคมะเร็งมาเป็นเวลานาน พระราชพิธีพระบรมศพของพระองค์จัดขึ้นในวันที่ 15 กุมภาพันธ์ ค.ศ. 1952 พระองค์ทรงถูกสืบราชสมบัติโดยสมเด็จพระราชินีนาถเอลิซาเบธที่ 2 พระราชธิดา หีบพระบรมศพของสมเด็จพระเจ้าจอร์จที่ 6 ประดิษฐานอยู่ที่โบสถ์เซนต์แมรีแมกดาเลน แซนดริงแฮม จนถึงวันที่ 11 กุมภาพันธ์ เมื่อถูกอัญเชิญในขบวนเคลื่อนพระบรมศพไปยังสถานีรถไฟวูลเฟอร์ตันที่อยู่ใกล้เคียง หีบพระบรมศพถูกอัญเชิญโดยรถไฟไปยังสถานีรถไฟลอนดอนคิงส์ครอส จากนั้นจึงมีการจัดขบวนเคลื่อนพระบรมศพอย่างเป็นทางการอีกครั้งเพื่ออัญเชิญไปยังเวสต์มินสเตอร์ฮอลล์ ที่ซึ่งพระบรมศพประดิษฐานไว้ให้ประชาชนถวายสักการะเป็นเวลาสามวัน ประชาชนประมาณ 304,000 คนเดินผ่านเวสต์มินสเตอร์ฮอลล์โดยแถวรอมีความยาวถึง 4 ไมล์ (6.4 กิโลเมตร)
พระราชพิธีพระบรมศพของสมเด็จพระเจ้าจอร์จที่ 6 เริ่มต้นด้วยการอัญเชิญพระบรมศพอย่างเป็นทางการไปยังสถานีรถไฟแพดดิงตัน โดยพระบรมศพถูกประดิษฐานบนราชรถปืนใหญ่ที่ถูกลากโดยราชนาวี ตามธรรมเนียมปฏิบัติในพระราชพิธีพระบรมศพของพระมหากษัตริย์อังกฤษ ขบวนเคลื่อนพระบรมศพนั้นมีสมเด็จพระราชินีนาถเอลิซาเบธที่ 2, สมเด็จพระราชินีเอลิซาเบธ (ภายหลังคือสมเด็จพระราชชนนี), เจ้าหญิงมาร์กาเรตและพระราชวงศ์ชั้นดยุกสี่พระองค์ร่วมขบวนด้วย ได้แก่ เจ้าชายฟิลิป ดยุกแห่งเอดินบะระ, เจ้าชายเฮนรี ดยุกแห่งกลอสเตอร์, เจ้าชายเอ็ดเวิร์ด ดยุกแห่งวินด์เซอร์ และเจ้าชายเอ็ดเวิร์ด ดยุกแห่งเคนต์ พระมหากษัตริย์และผู้แทนต่างประเทศอื่น ๆ จำนวนมากเข้าร่วมด้วย เมื่อมาถึงสถานีแพดดิงตัน หีบพระบรมศพถูกอัญเชิญขึ้นรถไฟเพื่อเดินทางไปยังวินด์เซอร์ ขบวนอีกขบวนหนึ่งได้อัญเชิญหีบพระศพผ่านเมืองไปยังโบสถ์น้อยเซนต์จอร์จในปราสาทวินด์เซอร์ ที่ซึ่งมีการจัดพิธีทางศาสนาและพระบรมศพถูกฝังไว้ในห้องเก็บพระศพหลวง
ขบวนพระบรมศพครั้งนั้นเป็นครั้งแรกที่มีการถ่ายทอดทางโทรทัศน์ของพระมหากษัตริย์อังกฤษ และอาจนำไปสู่การเริ่มต้นของการซื้อโทรทัศน์จำนวนมาก พระบรมศพของพระองค์ถูกย้ายไปยังโบสถ์อนุสรณ์สมเด็จพระเจ้าจอร์จที่ 6 ที่สร้างขึ้นใหม่ในโบสถ์เซนต์จอร์จใน ค.ศ. 1969 และประดิษฐานร่วมกับพระบรมศพของสมเด็จพระราชินีเอลิซาเบธ พระอัครมเหสีของพระองค์ และพระอัฐิของเจ้าหญิงมาร์กาเรต พระราชธิดา ซึ่งสิ้นพระชนม์ในเดือนมีนาคม ค.ศ. 2002 และกุมภาพันธ์ ค.ศ. 2002 ตามลำดับ ในเดือนกันยายน ค.ศ. 2022 หลังสมเด็จพระราชินีนาเอลิซาเบธที่ 2 พระราชธิดาเสด็จสวรรคต และเจ้าชายฟิลิป พระราชสวามีในสมเด็จพระราชินีนาถ ซึ่งสิ้นพระชนม์ในเดือนเมษายน ค.ศ. 2021 ได้ถูกฝังพระบรมศพไว้ข้าง ๆ พระองค์ในโบสถ์น้อย มีการเปลี่ยนแปลงแผ่นหินจารึกภายหลังการฝังพระบรมศพของสมเด็จพระราชินีนาถและและพระศพของเจ้าชายฟิลิป
คูเปอร์ ฮอฟฟ์แมน

คูเปอร์ ฮอฟฟ์แมน (เกิดเมื่อวันที่ 20 มีนาคม พ.ศ. 2546) เป็นนักแสดงชาวอเมริกัน ลูกชายของนักแสดง ฟิลิป ซีโมร์ ฮอฟฟ์แมน เขาได้แสดงครั้งแรกด้วยบทนำในภาพยนตร์วัยรุ่น ลิโคริช พิซซ่า (2021) ของ พอล โทมัส แอนเดอร์สัน ตั้งแต่นั้นเป็นต้นมา เขาได้รับบทเป็น ดิก อีเบอร์สัล ในภาพยนตร์ตลก-ดราม่าเรื่อง "แซเทอร์เดย์ไนท์" (2024)
ชีวิตช่วงต้น.
ฮอฟฟ์แมนเกิดเมื่อปี ค.ศ. 2003 เขาเป็นบุตรชายของนักแสดง ฟิลิป ซีเมอร์ ฮอฟฟ์แมน และผู้ออกแบบเครื่องแต่งกายมิมิ โอดอนเนลล์ ฮอฟแมนมีน้องสาวสองคน พ่อของฮอฟแมนเสียชีวิตเมื่อเขาอายุได้ 10 ขวบ ในพินัยกรรมของเขา เขาปรารถนาให้ลูกชายของเขาใช้ชีวิตนอกฮอลลีวูด ขณะที่เติบโตขึ้น ฮอฟแมนไม่ได้คิดอย่างจริงจังที่จะเป็นนักแสดง เขาเข้าร่วมแสดงละครของโรงเรียนเพียงในฐานะทีมงานบนเวที และยังมีส่วนร่วมในการสร้างภาพยนตร์สั้นกับเพื่อนๆ ของเขา รวมถึงเพื่อนในครอบครัว พอล โทมัส แอนเดอร์สัน และลูกชายของเขาด้วย 
อาชีพ.
ฮอฟฟ์แมนเปิดตัวในภาพยนตร์ใน ลิโคริช พิซซ่า (2021) เขียนบทและกำกับโดย พอล โธมัส แอนเดอร์สัน ผู้ร่วมงานบ่อยครั้งและเป็นเพื่อนสนิทกับพ่อผู้ล่วงลับของเขา โดยแสดงร่วมกับ อลานา ไฮม์ ผลงานการแสดงของเขาได้รับคำชมเชยจากนักวิจารณ์และได้รับการเสนอชื่อเข้าชิงรางวัลต่างๆ เช่น รางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์เพลงหรือตลก 
ในปี 2023 เขาได้แสดงในภาพยนตร์ชีวประวัติของ แฟลนเนอรี โอคอนเนอร์ "เรื่อง ไวด์แคท" กำกับโดย อีธาน ฮอว์ก ภาพยนตร์เรื่องนี้ฉายรอบปฐมทัศน์ที่ เทศกาลภาพยนตร์เทลลูไรด์ครั้งที่ 50 ในปี 2024 ฮอฟฟ์แมนรับบทเป็น ดิก อีเบอร์สัล ในภาพยนตร์ตลกดราม่าชีวประวัติเรื่อง แซเทอร์เดย์ไนท์ 
ในปี 2025 ฮอฟฟ์แมนรับบทนำในภาพยนตร์ดัดแปลงจากวรรณกรรมของ สตีเวน คิง เรื่อง เกมเดินมรณะ โดยผู้กำกับ ฟรานซิส ลอว์เรนซ์ เขียนบทโดย เจ. ที. โมลเนอร์
ลิลิตจันทกินนร

ลิลิตจันทกินนร เป็นวรรณคดีสมัยอยุธยา ไม่ปรากฏนามผู้แต่ง ระบุเพียงว่า "มหาราช" ซึ่งยังเยาว์วัยและได้แต่งตามพระบัณฑูรโดยแต่งเสร็จในวันศุกร์ เดือน 4 พ.ศ. 2227 ซึ่งตรงกับปลายรัชสมัยของสมเด็จพระนารายณ์มหาราช (พ.ศ. 2199–2231) ถือเป็นลิลิตเพียงเรื่องเดียวในสมัยสมเด็จพระนารายณ์มหาราชที่พบในขณะนี้ และเป็นลิลิตเรื่องแรกที่มีเรื่องต้นแบบมาจากอรรถกถาชาดก ต้นฉบับอยู่ในสำนักหอสมุดแห่งชาติรวบรวมไว้มี 4 ฉบับ
เนื้อหาดัดแปลมาจากอรรถกถาจันทกินนรชาดก การดำเนินเรื่องโดยยึดโครงสร้างของอรรถกถาชาดก ประกอบด้วยปัจจุบันวัตถุ อดีตวัตถุ และสโมธาน แต่มีการปรับเปลี่ยนเนื้อหา ได้แก่ การเพิ่มและเปลี่ยนแปลงรายละเอียดเนื้อหา การเพิ่มตัวละครและเหตุการณ์ รวมถึงการแทรกบทพรรณนาตามขนบการประพันธ์วรรณคดีร้อยกรองของไทย รูปแบบของลิลิต ประกอบด้วยร่ายสลับโคลง โดยพบทั้งโคลงสอง โคลงสาม และโคลงสี่ นอกจากนี้ในบทร่าย มีการแทรกคำและประโยคภาษาบาลีและแปลแต่งเป็นภาษาไทยไว้ตลอดเรื่อง
สตีเฟน มิแรน

นักเศรษฐศาสตร์ชาวอเมริกัน
สตีเฟน อิรา มิแรน  เป็นนักเศรษฐศาสตร์ชาวอเมริกันและดำรงตำแหน่งประธานสภาที่ปรึกษาเศรษฐกิจตั้งแต่เดือนมีนาคม ค.ศ. 2025 เขาเป็นนักยุทธศาสตร์อาวุโสที่บริษัทจัดการการลงทุนฮัดสันเบย์ (Hudson Bay Capital Management) ผู้ร่วมก่อตั้งบริษัทจัดการสินทรัพย์แอมเบอร์เวฟ พาร์ทเนอร์ส (Amberwave Partners) และนักวิจัยพิเศษที่สถาบันแมนฮัตตัน (Manhattan Institute) ในเดือนธันวาคม ค.ศ. 2024 ดอนัลด์ ทรัมป์ผู้ได้รับการเลือกตั้งประธานาธิบดีได้ระบุชื่อมิแรนให้เป็นผู้ได้รับการเสนอให้ดำรงตำแหน่งประธานสภาที่ปรึกษาเศรษฐกิจ เขาได้รับการรับรองให้ดำรงตำแหน่งเมื่อวันที่ 12 มีนาคม ค.ศ. 2025 โดยวุฒิสภาสหรัฐจากการลงคะแนนเสียง 53 ต่อ 46
ชีวิตช่วงต้นและการศึกษา.
มิแรนสำเร็จการศึกษาจากมหาวิทยาลัยบอสตันในปี ค.ศ. 2005 โดยศึกษาเศรษฐศาสตร์ ปรัชญา และคณิตศาสตร์ เขาได้รับปริญญาเอกด้านเศรษฐศาสตร์จากมหาวิทยาลัยฮาร์วาร์ดในปี ค.ศ. 2010 โดยเป็นนักศึกษาของมาร์ติน เฟลด์สไตน์ (Martin Stuart Feldstein)
อาชีพ.
ที่ปรึกษาอาวุโสกระทรวงการคลัง.
มิแรนดำรงตำแหน่งที่ปรึกษาด้านนโยบายเศรษฐกิจของกระทรวงการคลังสหรัฐตั้งแต่ปี ค.ศ. 2020 ถึง 2021 ในช่วงที่สตีเวน มนูชิน (Steven Terner Mnuchin) ดำรงตำแหน่งรัฐมนตรีว่าการกระทรวงการคลังสหรัฐ
บริษัทเอกชน.
มิแรนเป็นนักยุทธศาสตร์อาวุโสที่บริษัทจัดการการลงทุนฮัดสันเบย์ (Hudson Bay Capital Management)
ประธานสภาที่ปรึกษาเศรษฐกิจ.
เมื่อวันที่ 22 ธันวาคม ค.ศ. 2024 ดอนัลด์ ทรัมป์ ผู้ได้รับเลือกเป็นประธานาธิบดีสหรัฐระบุให้มิแรนเป็นผู้ได้รับการเสนอชื่อให้ดำรงตำแหน่งประธานสภาที่ปรึกษาเศรษฐกิจ เขาได้รับการรับรองจากวุฒิสภาสหรัฐเมื่อวันที่ 12 มีนาคม ค.ศ. 2025 โดยได้รับคะแนนเสียง 53 ต่อ 46 เสียง สมาชิกพรรครีพับลิกันทั้ง 53 คนลงคะแนนเสียงรับรองเขา ขณะที่สมาชิกพรรคเดโมแครตและอิสระทั้ง 46 คนลงคะแนนเสียงไม่เห็นด้วย วุฒิสมาชิกแทมมี ดักเวิร์ธ (D-IL) งดออกเสียง
มุมมองทางเศรษฐกิจ.
มิแรนวิพากษ์วิจารณ์คำแนะนำของเจอโรม พาวเวลล์ ประธานธนาคารกลางสหรัฐ เกี่ยวกับมาตรการกระตุ้นเศรษฐกิจครั้งใหญ่ในปี ค.ศ. 2020
ในเดือนกรกฎาคม ค.ศ. 2024 มิแรนร่วมเขียนบทความกับนูเรียล รูบินี (Nouriel Roubini) นักเศรษฐศาสตร์ชาวอเมริกันเชื้อสายอิหร่าน โดยกล่าวหากระทรวงการคลังสหรัฐว่าลดสัดส่วนการถือตราสารหนี้และพันธบัตรระยะยาว ลดอัตราผลตอบแทน และทำให้ภาวะเงินเฟ้อยืดเยื้อ
ในเดือนพฤศจิกายน ค.ศ. 2024 มิแรนได้เผยแพร่บทความ "A User's Guide to Restructuring the Global Trading System" ซึ่งพินิจเครื่องมือสำหรับการปรับโครงสร้างการค้าระหว่างประเทศของดอนัลด์ ทรัมป์หลังจากได้รับเลือกตั้งเป็นสมัยที่สอง บทความดังกล่าววิเคราะห์ภาษีศุลกากรและกลยุทธ์ด้านสกุลเงินในบริบทของการประเมินค่าเงินดอลลาร์สหรัฐที่แข็งค่าเกินจริง โดยนำเสนอผลที่ตามมาที่อาจเกิดขึ้นต่อตลาด
ยูยะ มูรากามิ

ยูยะ มูรากามิ (; โรมาจิ: "Murakami Yūya", เกิด 5 กันยายน 1984) เป็นนักพากย์ชายชาวญี่ปุ่น เกิดที่จังหวัดไอจิ เคยอยู่ค่าย AIR AGENCY แล้วออกมา ปัจจุบันสังกัดค่ายเมาซูโปรโมชัน พูดสำเนียงนาโงยะได้
เขยบ้านไร่ สะใภ้ไฮโซ

เขยบ้านไร่ สะใภ้ไฮโซ เป็นละครโทรทัศน์ไทยแนวสุขนาฏกรรมจินตนิยม ที่ผลิตโดยบริษัทมีเดีย ซีน จำกัด กำกับการแสดงโดยพุฒิพงศ์ พรหมสาขา ณ สกลนคร (เสนาเพชร) และนำแสดงโดยหัสวีร์ ภัคพงษ์ไพศาล และมุกดา นรินทร์รักษ์ ละครเรื่องนี้ออกอากาศตอนแรกได้รับเรตติ้งสูงถึง 4.6 และติดอันดับการค้นหายอดนิยมในทวิตเตอร์ทั้งในภาษาไทยและภาษาอังกฤษ โดยอยู่ในอันดับหนึ่งและสองในประเทศไทย มีผู้ชมพร้อมกันสูงสุด 43,000 คนบนเฟซบุ๊กไลฟ์
ไทยลีก 3 ฤดูกาล 2567–68 – รอบระดับประเทศ

ไทยลีก 3 ฤดูกาล 2567–68 รอบระดับประเทศ เป็นการแข่งขันต่อจากรอบแบ่งโซนของไทยลีก 3 ฤดูกาล 2567–68 โดยสโมสรที่ชนะเลิศ และรองชนะเลิศของแต่ละโซน จะได้สิทธิแข่งขันในรอบนี้ เพื่อหา 3 สโมสรที่เลื่อนชั้นสู่ไทยลีก 2 ฤดูกาล 2568–69
สโมสร.
<section begin=QualifiedTeams />
รอบแชมเปี้ยนส์ลีก.
กลุ่มเอ.
<section begin=group a /><onlyinclude></onlyinclude><section end=group a />
กลุ่มบี.
<section begin=group b /><onlyinclude></onlyinclude><section end=group b />
กลุ่มซี.
<section begin=group c /><onlyinclude></onlyinclude><section end=group c />
ตารางคะแนนของทีมอันดับที่ 2.
<section begin=second /></onlyinclude><section end=second />
รอบแพ้คัดออก.
รอบรองชนะเลิศ.
<section begin=SF />
<section end=SF />
รอบชิงชนะเลิศและรอบชิงอันดับที่ 3.
รอบชิงอันดับที่ 3.
<section begin=3rd />
<section end=3rd/>
"รวมผลสองนัด ปัตตานี ชนะ 2–1"
รอบชิงชนะเลิศ.
<section begin=F />
<section end=F/>
"รวมผลสองนัด ราษีไศล ยูไนเต็ด ชนะ 5–1"
* ราษีไศล ยูไนเต็ด (ชนะเลิศ)
* สงขลา (รองชนะเลิศ)
* ปัตตานี (อันดับที่ 3)
กบสีชมพู

กบสีชมพู (ชื่อวิทยาศาสตร์: "Rana johnsi") เป็นกบชนิดหนึ่งในวงศ์กบแท้ (Ranidae) พบกระจายอยู่ตามพื้นที่ต่าง ๆ ทางตอนใต้ของประเทศจีนและประเทศเวียดนาม และในแขวงคำม่วนของประเทศลาว ทางตะวันออกของประเทศกัมพูชา และภาคเหนือตอนกลางของประเทศไทย ถิ่นที่อยู่ตามธรรมชาติของกบชนิดนี้คือป่าดิบชื้นกึ่งเขตร้อนหรือป่าดิบชื้นเขตร้อน ซึ่งมักพบในบริเวณใบไม้ร่วงและบนพรรณไม้เตี้ย ๆ ใกล้ลำธาร โดยจะมีการเพาะพันธุ์ในนาข้าวอย่างน้อย ส่วนใหญ่รู้จักจากพื้นที่คุ้มครองที่ไม่มีภัยคุกคามสำคัญอื่นใดนอกจากไฟไหม้ และไม่ถือเป็นสัตว์ที่ถูกคุกคามโดยไอยูซีเอ็น
เชิงอรรถและอ้างอิง.
<templatestyles src="Reflist/styles.css" />
หลักเหวียต

<table class="infobox" style="width: 22em">
 <ns>10</ns>
 <id>1142279</id>
 <revision>
 <id>9216859</id>
 <parentid>9216852</parentid>
 <timestamp>2021-01-19T07:53:28Z</timestamp>
 <contributor>
 <username>BeckNoDa</username>
 <id>198741</id>
 </contributor>
 <origin>9216859</origin>
 <model>wikitext</model>
 <format>text/x-wiki</format>
</table>
หลักเหวียต  หรือ ลั่วเยฺว่ (← ภาษาจีนยุคกลาง: *"lɑk̚-ɦʉɐt̚" ← ภาษาจีนเก่า *"râk-wat") เป็นกลุ่มชนโบราณที่อาศัยอยู่ในภาคเหนือของประเทศเวียดนาม โดยเฉพาะบริเวณดินดอนสามเหลี่ยมปากแม่น้ำแดงในยุคโบราณ เมื่อประมาณ 700 ปีก่อนคริสตกาลถึง ค.ศ. 100 ในช่วงปลายของยุคหินใหม่และช่วงต้นของสมัยคลาสสิก ชนชาวหลักเหวียตพูดภาษาในตระกูลภาษาขร้า–ไทและตระกูลภาษาออสโตรเอเชียติก จากมุมมองทางโบราณคดี ชนชาวหลักเหวียตเป็นที่รู้จักในชื่อชาวดงเซิน (Dongsonian) ชนชาวหลักเหวียตมีชื่อเสียงในด้านการหล่อกลองสำฤทธิ์เฮเกอร์ประเภท 1 ขนาดใหญ่, การเพาะปลูกข้าวเจ้า และการสร้างเขื่อน ชนชาวหลักเหวียตเป็นเจ้าของวัฒนธรรมดงเซินในยุคสัมฤทธิ์ซึ่งมีศูนย์กลางอยู่ที่ดินดอนสามเหลี่ยมปากแม่น้ำแดง (ในภาคเหนือของประเทศเวียดนาม) สันนิษฐานว่าเป็นบรรพบุรษของชาวญวนในปัจจุบัน ประชากรหลักเวียตอีกกลุ่มหนึ่งที่อาศัยอยู่ในหุบเขาแม่น้ำจั่ว (อยู่ในภาคใต้ของประเทศจีนในปัจจุบัน) เชื่อกันว่าเป็นบรรพบุรุษของชนชาวจ้วงในปัจจุบัน นอกจากนี้ยังมีชนชาวหลักเวียตในภาคใต้ของจีนซึ่งเชื่อกันว่าเป็นบรรพบรุษของชนชาวไหล
โค ฮเย-อิน

โค ฮเย-อิน (อักษรโรมัน: Ko Hye-in; 18 กรกฎาคม ค.ศ. 1994 –) เป็นนักฮอกกี้น้ำแข็งชาวเกาหลีใต้
การทำหน้าที่.
เธอได้เข้าร่วมการแข่งโอลิมปิกฤดูหนาว 2018 ในฐานะส่วนหนึ่งของทีมรวม 35 คนจากทั้งเกาหลีเหนือและเกาหลีใต้ ซึ่งผู้ฝึกสอนของทีมนี้คือแซราห์ เมอร์รีย์ และทีมดังกล่าวอยู่ในกลุ่มบี ที่แข่งกับสวิตเซอร์แลนด์, ญี่ปุ่น และสวีเดน
ตำรายูโรเปียนฟาร์มาโคเปีย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ตำรายูโรเปียนฟาร์มาโคเปีย (ชื่อย่อ: "Ph. Eur.") เป็นตำรายาระดับภูมิภาคหลักที่กำหนดมาตรฐานคุณภาพทั่วไปของเภสัชอุตสาหกรรมในทวีปยุโรปเพื่อควบคุมคุณภาพของยาและสารต่าง ๆ ที่ใช้ในการการผลิตยา เป็นการรวบรวมตีพิมพ์โมโนกราฟ (monograph) ที่อธิบายถึงมาตรฐานคุณภาพทั้งในเชิงเฉพาะและเชิงทั่วไปของส่วนประกอบ, รูปแบบเภสัชภัณฑ์ และวิธีการวิเคราะห์ยา มาตรฐานเหล่านี้ใช้กับทั้งยาสำหรับใช้ในมนุษย์และยาที่ใช้ในสัตว์
มูไฮนี ไซนัล อาบีดิน

ดาติน ซรี มูไฮนี บินตี ไซนัล อาบีดิน (อักษรยาวี: مهيني بنت زين العابدين; เกิดวันที่ 12 พฤศจิกายน ค.ศ. 1961) เป็นชาวมาเลเซียที่เป็นภริยาของดาโต๊ะ ซรี อิซมาอิล ซับรี ยักกบ นายกรัฐมนตรีมาเลเซียคนที่ 9 ในเดือนสิงหาคม ค.ศ. 2021 ถึงพฤศจิกายน ค.ศ. 2022 และรองนายกรัฐมนตรีมาเลเซียคนที่ 3 ในเดือนกรกฎาคม ค.ศ. 2021 ถึงสิงหาคม ค.ศ. 2021
ชีวิตส่วนตัว.
ใน ค.ศ. 1979 มูไฮนีเป็นเพื่อนกับอิซมาอิล ซับรี ยักกบตอนอายุ 18 ปี เธอแต่งงานกับเขาใน ค.ศ. 1986 และมีลูก 4 คน แบ่งเป็นชาย 3 คน และหญิงคนเดียว
ดาฟี (ชื่อเกิด กัดดาฟี บิน อิซมาอิล ซับรี) ลูกชายคนหนึ่ง เป็นผู้เข้าแข่งขันในรายการเรียลลิตี "อากาเดมีฟันตาเซีย" ฤดูกาลที่ 5 ใน ค.ศ. 2007 ส่วนนีนา ซาบรีนา ลูกสาวคนเดียว แต่งงานกับนักออกแบบแฟชั่น Jovian Mandagie แต่หย่ากันในเดือนสิงหาคม ค.ศ. 2023
ริวจิ อิมาอิจิ

ริวจิ อิมาอิจิ (; โรมาจิ: "Ryuji Imaichi") เป็นนักร้อง และนักแสดงชาวญี่ปุ่น เขาเป็นนักร้องของวงซังไดเมะ เจโซลบราเธอร์ส เขาเข้าร่วมวงหลังจากเป็นผู้ชนะในการแข่งขัน "โวคอลแบทเทิล ออดิชั่น ครั้งที่ 2"(Vocal Battle Audition 2) ร่วมกับฮิโรโอมิ โทซากะ
เขาได้เปิดตัวในฐานะศิลปินเดี่ยวด้วยซิงเกิล "ONE DAY" ในเดือนมกราคม 2018 ขณะที่ยังเป็นสมาชิกของซังไดเมะ เจโซลบราเธอร์ส สำหรับกิจกรรมเดี่ยวของเขา เขาใช้ชื่อของตัวเองเขียนเป็นตัวพิมพ์ใหญ่ภาษาอังกฤษว่า RYUJI IMAICHI และเปิดตัวในฐานะนักแสดงปี 2019 ในภาพยนตรืสั้นเรื่อง Sono Shunkan, Boku wa Nakitaku Natta -CINEMA FIGHTERS project- "On The Way" 
ชีวิตส่วนตัว.
ริวจิ อิมาอิจิ มีพี่ชายและน้องสาว 
เขาเป็นแฟนคลับของอัตสึชิมาตั้งแต่ยังเป็นวัยรุ่น และยังเป็นแฟนคลับตัวยงของไบรอัน แม็กไนต์ ศิลปินทั้งสองมีอิทธิพลอย่างลึกซึ้งกับแนวเพลงของเขา เขามักถูกเปรียบเทียบกับอัตสึชิ เพราะมีความคล้ายคลึงกับเขาเมื่อสวมแว่นกันแดด
ในฐานะที่เป็นคนรักเบสบอล เขาได้สร้างทีมเบสบอลชื่อ NAKAMEGURO RYUJI'S ภายในแอลดีดเอช โดยมีพนักงานของบริษัทและศิลปินเป็นผู้เล่น และเขาเป็นโค้ชของทีมเอง 
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน
ตำราอินเตอร์แนชนาลฟาร์มาโคเปีย

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ตำราอินเตอร์แนชนาลฟาร์มาโคเปีย (ชื่อย่อ: "Ph. Int.") เป็นตำรายาที่ออกโดยองค์การอนามัยโลก มีฐานะเป็นตำราแนะนำแนวทาง มีจุดประสงค์เพื่อจัดทำข้อกำหนดคุณภาพระดับสากลสำหรับสารทางเภสัชกรรม (ตัวยาสำคัญและสารปรุงแต่งยา) และรูปแบบเภสัชภัณฑ์ พร้อมด้วยวิธีวิเคราะห์ทั่วไปที่รองรับสำหรับการใช้งานทั่วโลก ข้อความในตำรายานี้สามารถใช้หรือดัดแปลงโดยประเทศสมาชิกขององค์การอนามัยโลกที่ต้องการจัดทำข้อกำหนดทางเภสัชกรรมที่ถูกต้องตามกฎหมาย
สารน้ำในลูกตา

สารน้ำในลูกตา  เป็นของเหลวใสเหมือนน้ำที่มีความคล้ายคลึงกับน้ำเลือด แต่มีความเข้มข้นของโปรตีนต่ำ สารน้ำในตาหลั่งจากซิลิอารีบอดี (ciliary body) ซึ่งเป็นโครงสร้างที่รองรับเลนส์ของลูกตา สารน้ำในลูกตาจะเติมอยู่ในทั้งห้องหน้าและห้องหลังของลูกตา ระวังสับสนกับวุ้นตา (vitreous humour) ที่อยู่ในช่องว่างระหว่างเลนส์ตาและจอตาซึ่งเรียกอีกอย่างว่าช่องหลัง (posterior cavity) หรือห้องวุ้นตา (vitreous chamber) โดยปกติแล้วเลือดไม่สามารถเข้าสู่ลูกตาได้
โคโนะ มังงะ งะ ซูโงอิ!

โคโนะ มังงะ งะ ซูโงอิ! (ญี่ปุ่น: このマンガがすごい!, โรมาจิ: Kono Manga ga Sugoi!, "มังงะเรื่องนี้สุดยอดมาก!") เป็นหนังสืออ้างอิงรายปีที่ตีพิมพ์โดยทาการาจิมาชะตั้งแต่ปี พ.ศ. 2548 โดยมีการจัดอันดับและบทวิจารณ์มังงะประจำปี การจัดอันดับนี้รวบรวมโดยการสำรวจมืออาชีพในอุตสาหกรรมมังงะและการพิมพ์ โดยในสองปีแรกมีการตีพิมพ์"โคโนะ มังงะ งะ ซูโงอิ!"เป็นสองเวอร์ชันแยกกัน โดยเวอร์ชันหนึ่งเป็นมังงะสำหรับผู้ชาย และอีกเวอร์ชันหนึ่งเป็นมังงะสำหรับผู้หญิง ตั้งแต่ปี พ.ศ. 2550 เป็นต้นมา ได้มีการตีพิมพ์หนังสือที่ครอบคลุมทั้ง 2 กลุ่มเป็นเพียงเล่มเดียว ซีรีส์นี้เป็นส่วนหนึ่งของซีรีส์หนังสืออ้างอิงของทาการาจิมาชะ รวมถึง"โคโนะ เองะ งะ ซูโงอิ!"ซึ่งเน้นไปที่ภาพยนตร์, "โคโนะ มิสเทอรี งะ ซูโงอิ!"ซึ่งเน้นไปที่นวนิยายลึกลับ และ"โคโนะ ไลต์โนเวล งะ ซูโงอิ!"ซึ่งเน้นเรื่องไลท์โนเวล
ชีวสมมูล

ชีวสมมูล  เป็นคำศัพท์ทางเภสัชจลนศาสตร์ที่ใช้ประเมินความสมมูลทางชีวภาพในสิ่งมีชีวิตของยาเตรียมจดทะเบียน 2 ผลิตภัณฑ์ หากกล่าวว่าผลิตภัณฑ์ทั้งสองชีวสมมูลกัน มีความหมายว่าผลิตภัณฑ์ทั้งสองคาดว่าจะเหมือนกันในทุก ๆ ด้าน
มีบทความหนึ่งได้ให้คำนิยามของชีวสมมูลว่า "ผลิตภัณฑ์ยาสองผลิตภัณฑ์ถือว่าชีวสมมูลกันก็ต่อเมื่อทั้งสองมีความสมมูลกันทางเภสัชกรรม และมีชีวประสิทธิผล (อัตราและปริมาณของประสิทธิผล) หลังการให้ยาด้วยขนาดยาเดียวกัน ที่ให้ค่าใกล้เคียงกันในระดับที่อนุมานได้ว่ามีการออกฤทธิ์เหมือนกันทั้งในด้านประสิทธิผลและความปลอดภัย ความสมมูลทางเภสัชกรรมหมายถึงมีสารออกฤทธิ์ชนิดกันในปริมาณที่เท่ากัน ในรูปแบบยาเดียวกัน สำหรับช่องทางการให้ยาเดียวกัน และเป็นไปตามมาตรฐานเดียวกันหรือเทียบเท่า"
นิยามของชีวสมมูลโดยองค์การอนามัยโลก (World Health Organization; WHO) มีความว่า "ผลิตภัณฑ์ยาสองผลิตภัณฑ์ชีวสมมูลกันก็ต่อเมื่อทั้งสองมีความสมมูลกันทางเภสัชกรรม หรือสามารถทดแทนกันได้ทางเภสัชกรรม และมีชีวประสิทธิผลทั้งในแง่อัตรา ("C"max และ "t"max) และปริมาณของการดูดซึม (พื้นที่ใต้กราฟ) หลังการให้ยาด้วยขนาดยาเดียวกันภายใต้สภาวะเดียวกัน ที่ให้ค่าที่ใกล้เคียงกันในระดับที่อนุมานได้ว่าการออกฤทธิ์ของทั้งสองผลิตภัณฑ์เหมือนกัน"
อาร์ชดัชเชสมารีอา เฮนเรียตตาแห่งออสเตรีย

อาร์ชดัชเชสมารีอา เฮนเรียตตาแห่งออสเตรีย หรือ เจ้าหญิงก็อทฟรีท ฟอน โฮเอินโลเออ-ชิลลิงส์เฟือสท์ (พระนามเต็ม: มารีอา เฮนเรียตตา คาโรลีน กาบรีเอล; 10 มกราคม พ.ศ. 2426 - 2 กันยายน พ.ศ. 2499) ทรงเป็นอาร์ชดัชเชสแห่งออสเตรีย เจ้าหญิงแห่งโบฮีเมีย ฮังการี และ เจ้าหญิงแห่งตอสคานา
พระประวัติ.
พระองค์ประสูติเมื่อปี พ.ศ. 2426 โดยทรงเป็นพระธิดาใน อาร์ชดยุกฟรีดริช ดยุกแห่งเท็ชเชิน กับ เจ้าหญิงอิซาเบลลาแห่งคร็อย ต่อมาพระองค์ทรงเสกสมรสกับ เจ้าชายก็อทฟรีท ฟอน โฮเอินโลเออ-ชิลลิงส์เฟือสท์ อดีตเอกอัครราชทูตออสเตรียประจำเบอร์ลิน ซึ่งทรงดำรงตำแหน่งก่อนสงครามโลกครั้งที่หนึ่ง เมื่อวันที่ 3 มิถุนายน พ.ศ. 2451 โดยงานเสกสมรส จัดขึ้น ณ บาเดิน , เวียนนา ออสเตรีย หลังจากทรงเสกสมรสแล้ว พระองค์ทรงมีพระอิสริยยศที่ เจ้าหญิงก็อทฟรีท ฟอน โฮเอินโลเออ-ชิลลิงส์เฟือสท์ โดยการนี้ จักรพรรดิฟรันทซ์ โยเซ็ฟที่ 1 แห่งออสเตรีย พร้อมด้วยพระบรมวงศานุวงศ์ เสด็จพระราชดำเนิน/เสด็จ ร่วมพิธีเสกสมรสด้วย ทั้ง 2 มีพระบุตร 3 พระองค์ คือ
จนถึงปีพ.ศ. 2448 ครอบครัวของพระองค์อาศัยอยู่ในพระราชวัง ในเมืองบราติสลาวา เป็นหลัก และโดยปกติแล้วจะทรงไปพักผ่อนช่วงฤดูร้อนในที่ส่วนพระองค์ 
อาร์ชดัชเชสมารีอา เฮนเรียตตาแห่งออสเตรีย สิ้นพระชนม์เมื่อวันที่ 2 กันยายน พ.ศ. 2499 สิริพระชันษา 73 ปี
ยามาโตะ คินโจ

ยามาโตะ คินโจ (; โรมาจิ: "Kinjō Yamato", เกิด 9 กันยายน 1983) เป็นนักแสดง และ นักพากย์ ชาวญี่ปุ่น เกิดที่ เมืองนาฮะ จังหวัดโอกินาวะ สังกัดค่ายสเตย์ลัก
น้องสาวของเขาคือ ชิโอริ คินโจ เป็นนักร้องและนักแต่งเพลง
มิยู โองูระ

มิยู โองูระ (; โรมาจิ: "Ogura Miyū", เกิด 20 ธันวาคม) เป็นนักพากย์ นักร้อง และนักแสดงชาวญี่ปุ่น เกิดที่เมืองเอเบ็ตสึ จังหวัดฮกไกโด สังกัดรีแมกซ์
ชินยะ ทากาฮาชิ

ชินยะ ทากาฮาชิ (; โรมาจิ: "Takahashi Shinya", เกิด 5 ธันวาคม 1978) เป็นนักพากย์และพิธีกรชาวญี่ปุ่น เกิดที่เมืองซากาตะ จังหวัดยามางาตะ สังกัดค่ายแรกคูนด็อก
นายกรัฐมนตรีมาเลเซีย

นายกรัฐมนตรีมาเลเซีย  เป็นหัวหน้ารัฐบาลของประเทศมาเลเซีย นายกรัฐมนตรีทำหน้าที่ควบคุมฝ่ายอำนาจบริหารของรัฐบาลกลาง ยังดีเปอร์ตวนอากงทรงแต่งตั้งนายกรัฐมนตรีที่สมาชิกสภาผู้แทนราษฎรผู้มีความเห็นว่ามีแนวโน้มสูงสุดที่จะได้รับความไว้วางใจจากสมาชิกสภาผู้แทนราษฎรส่วนใหญ่ นายกรัฐมนตรีมักจะเป็นผู้นำของพรรคที่ได้รับที่นั่งมากที่สุดในการเลือกตั้งทั่วไป
หลังการสถาปนามาเลเซียในวันที่ 16 กันยายน ค.ศ. 1963 ตุนกู อับดุล ระฮ์มัน หัวหน้าคณะรัฐมนตรีแห่งสหพันธรัฐมาลายา กลายเป็นนายกรัฐมนตรีมาเลเซียคนแรก
การดำรงตำแหน่ง.
ตามรัฐธรรมนูญมาเลเซีย ยังดีเปอร์ตวนอากงจำเป็นต้องแต่งตั้งนายกรัฐมนตรีให้ดำรงตำแหน่งหัวหน้าคณะรัฐมนตรี นายกรัฐมนตรีจะต้องเป็นสมาชิกเดวันรักยัต (สภาผู้แทนราษฎร) และตามดุลพินิจของพระมหากษัตริย์ มีแนวโน้มที่จะได้รับความไว้วางใจจากสมาชิกสภาฯ ส่วนใหญ่ นายกรัฐมนตรีจะต้องเป็นพลเมืองมาเลเซียที่ไม่ได้รับสัญชาติโดยการแปลงสัญชาติหรือจดทะเบียน ยังดีเปอร์ตวนอากงจะแต่งตั้งรัฐมนตรีคนอื่น ๆ จากเดวันรักยัตหรือเดวันเนอการา (วุฒิสภา) โดยได้รับคำแนะนำจากนายกรัฐมนตรี
นายกรัฐมนตรีและคณะรัฐมนตรีจะต้องสาบานตนและลงนามในคำสาบานในการรับตำแหน่งและแสดงความจงรักภักดี รวมถึงสาบานตนว่าจะรักษาความลับต่อหน้ายังดีเปอร์ตวนอากงก่อนจึงจะปฏิบัติหน้าที่ได้ คณะรัฐมนตรีต้องรับผิดชอบต่อรัฐสภามาเลเซียโดยรวม รัฐมนตรีในคณะรัฐมนตรีถูกห้ามไม่ให้ดำรงตำแหน่งอื่น ๆ ที่จะก่อให้เกิดการขัดกันแห่งผลประโยชน์ สำนักนายกรัฐมนตรีเป็นหน่วยงานและกระทรวงที่นายกรัฐมนตรีปฏิบัติหน้าที่และมีอำนาจ
ในกรณีที่รัฐบาลไม่สามารถผ่านร่างกฎหมายการจัดสรรงบประมาณผ่านสภาผู้แทนราษฎรได้ หรือเมื่อสภาผู้แทนราษฎรลงมติ "ไม่ไว้วางใจ" รัฐบาล นายกรัฐมนตรีจะต้องลาออกทันทีตามระเบียบแบบแผน รัฐมนตรีทุกคนดำรงตำแหน่งตามพระราชประสงค์ของยังดีเปอร์ตวนอากง เว้นแต่พระมหากษัตริย์จะเพิกถอนการแต่งตั้งรัฐมนตรีคนใดคนหนึ่งตามคำแนะนำของนายกรัฐมนตรี
หลังจากการลาออกในสถานการณ์อื่น ๆ การพ่ายแพ้ในการเลือกตั้ง หรือการเสียชีวิตของนายกรัฐมนตรี โดยทั่วไปแล้ว ยังดีเปอร์ตวนอากงจะแต่งตั้งผู้นำคนใหม่ของพรรครัฐบาลหรือพรรคร่วมรัฐบาลเป็นนายกรัฐมนตรีคนใหม่
รายชื่อ.
ตัวช่วยสี (สำหรับกลุ่มการเมือง/พรรคการเมือง):
      พรรคพันธมิตร (2)       บารีซันนาซีโยนัล (6)       ปากาตันฮาราปัน (2)       เปอรีกาตันนาซีโยนัล (1)
ตูโอนี

ในเทพปกรณัมฟินแลนด์ ตูโอนี  เป็นเทพเจ้าแห่งตูโอเนลา (โลกใต้พิภพ) และบุคลาธิษฐานของความมืด พระองค์เป็นสวามีของตูโอเนตาร์ พระโอรสธิดาของทั้งสองได้แก่ Kipu-Tyttö, Tuonenpoika และ Loviatar ซึ่งต่างเป็นเทพเจ้าแห่งความทุกข์ เมื่ออยู่ในร่างมนุษย์ พระองค์ปรากฏเป็นคนแก่ที่มีนิ้วสามนิ้วบนมือแต่ละข้าง และมีหมวกแห่งความมืด
ฮิลเดิสไฮม์

ฮิลเดิสไฮม์ (หรือ) เป็นนครในรัฐนีเดอร์ซัคเซิน ทางตอนกลางค่อนทางเหนือของประเทศเยอรมนี มีประชากร 101,693 คน อยู่ทางตะวันออกเฉียงใต้ของฮันโนเฟอร์ ริมฝั่งแม่น้ำอินเนอร์สเตอ ซึ่งเป็นสาขาเล็ก ๆ ของแม่น้ำไลเนอ
กองทุนความมั่งคั่งแห่งชาติ

กองทุนความมั่งคั่งแห่งชาติ (หรือ SWF, sovereign investment fund) คือ กองทุนเพื่อการลงทุนของรัฐที่ลงทุนในสินทรัพย์ทางการเงินจริง เช่น หุ้น พันธบัตร อสังหาริมทรัพย์ โลหะมีค่า หรือการลงทุนทางเลือก เช่น กองทุนที่ลงทุนในหุ้นของบริษัทนอกตลาดหลักทรัพย์หรือกองทุนป้องกันความเสี่ยง กองทุนความมั่งคั่งแห่งชาติส่วนใหญ่ได้รับเงินทุนจากรายได้จากการส่งออกสินค้าโภคภัณฑ์หรือจาก ทุนสำรองระหว่างประเทศ ที่ธนาคารกลางถือครอง
ทวิดา กมลเวชช

รองศาสตราจารย์ ทวิดา กมลเวชช เป็นนักวิชาการและนักการเมืองชาวไทย ปัจจุบันดำรงตำแหน่งรองผู้ว่าราชการกรุงเทพมหานคร ก่อนที่จะได้รับการแต่งตั้ง อาจารย์ทวิดาเคยดำรงตำแหน่งคณบดีคณะรัฐศาสตร์ มหาวิทยาลัยธรรมศาสตร์ อาจารย์ทวิดาเป็นผู้เชี่ยวชาญด้านการจัดการภัยพิบัติ
อาชีพ.
อาจารย์ทวิดาได้รับมอบหมายให้รับมือกับภัยพิบัติและสาธารณสุข
วิสมาร์

วิสมาร์  เป็นเมืองที่มีประชากรประมาณ 43,000 คน เป็นเมืองที่ใหญ่เป็นอันดับ 6 ของรัฐเมคเลินบวร์ค-ฟอร์พ็อมเมิร์น ทางตะวันออกเฉียงเหนือของประเทศเยอรมนี และเป็นเมืองใหญ่เป็นอันดับ 4 ในเม็คเลินบวร์ค รองจากร็อสท็อค ชเวรีน และน็อยบรันเดินบวร์ค เมืองนี้เป็นเมืองท่าที่ใหญ่เป็นอันดับสามในอดีตของเยอรมนีตะวันออก รองจากร็อสท็อคและชตราลซุนท์
วิสมาร์ตั้งอยู่บนอ่าววิสมาร์ของทะเลบอลติก ตรงข้ามกับเกาะเพิล
บทกฎหมาย

บทกฎหมาย หรือ กฎหมายลายลักษณ์อักษร (statute) คือกฎหมายอย่างเป็นทางการที่ตราขึ้นโดยสภานิติบัญญัติ ซึ่งเป็นขั้นตอนหนึ่งในกระบวนการออกกฎหมาย โดยทั่วไป บทกฎหมายจะสั่งหรือห้ามบางสิ่ง หรือใช้ในการกำหนดนโยบายสาธารณะ บทกฎหมายเป็นกฎหมายที่ออกโดยสภานิติบัญญัติ และมีความแตกต่างจากหลักกฎหมายที่ถือเอาคำพิพากษาเป็นบรรทัดฐาน (case law) หรือแบบอย่าง (precedent) ที่ตัดสินโดยศาล ข้อบังคับ ที่ออกโดยหน่วยงานของรัฐ และกฎหมายปากเปล่า (oral law) หรือ กฎหมายจารีตประเพณี[ "" ] บทกฎหมายตราโดยหน่วยงานนิติบัญญัติของประเทศ รัฐหรือจังหวัด เทศมณฑล หรือเทศบาล
มาชิโระ ฮิตากะ

มาชิโระ ฮิตากะ (; โรมาจิ: "Hitaka Mashiro", เกิด 5 กุมภาพันธ์ 2002) เป็นนักพากย์หญิงชาวญี่ปุ่น สังกัดโซนีมิวสิกอาร์ติสต์ เมื่อก่อนเคยใช้ชื่อในวงการว่า มาชิโระ ทากามิยะ (高宮 真白)
คณะสหเวชศาสตร์ มหาวิทยาลัยศิลปากร

คณะสหเวชศาสตร์ มหาวิทยาลัยศิลปากร  เป็นคณะวิชาที่ได้รับการจัดตั้งเป็นคณะล่าสุดของมหาวิทยาลัยศิลปากร โดยมีที่ตั้งอยู่ ณ วิทยาเขตสารสนเทศเพชรบุรี อำเภอชะอำ จังหวัดเพชรบุรี เพื่อทำการเรียน-การสอน และงานวิจัยด้านสหเวชศาสตร์ 
ประวัติ.
ปี 2568 สภามหาวิทยาลัยศิลปากรได้พิจาณาอนุมัติจัดตั้งคณะสหเวชศาสตร์ (Faculty of Allied Health Sciences) ในคราวประชุมครั้งที่ 2/2568 เมื่อวันที่ 19 กุมภาพันธ์ 2568 และได้มีประกาศมหาวิทยาลัย เรื่อง การจัดตั้งส่วนงานของมหาวิทยาลัย (ฉบับที่ ๖) พ.ศ. ๒๕๖๘ ลงวันที่ 25 กุมภาพันธ์ 2568 ประกอบกับสำนักงานเลขารัฐมนตรีได้เผยแพร่ ประกาศมหาวิทยาลัยศิลปากร เรื่อง การจัดตั้งส่วนงานของมหาวิทยาลัย (ฉบับที่ ๖) พ.ศ. ๒๕๖๘ ทางราชกิจจานุเบกษา เมื่อวันที่ ๒๗ มี.ค. ๒๕๖๘ เล่ม ๑๔๒ ตอนพิเศษ ๑๕๒ ง หน้า ๑๑๑ โดยมีผลในวันที่ 4 กรกฎาคม 2568 อันมีผลการจัดตั้งคณะสหเวชศาสตร์ มหาวิทยาลัยศิลปากร สมบูรณ์ในวันที่ 4 กรกฎาคม 2568 ต่อไป